દિવાળી દરમિયાન ફટાકડાને કારણે વાતાવરણમાં અનેક પ્રકારના ઝેરી તત્વો ઉમેરાય છે. આવા દૂષિત વાતાવરણમાં સતત રહેવાને કારણે શ્વસનની તકલિફ, ફેફસાંના રોગમાં તીવ્રતા, ગળામાં ખારાશ, દુખાવો કે બોલવામાં તકલિફ, માથું દુખવું, છાતીમાં દુખાવો, આંખો અને નાકમાંથી પાણી વહેવું, આંખોમાં ખૂબ બળતરા થવી, ચક્કર આવવા, ગભરામણ, બેચેની, વિવિધ એલર્જી, દમ-અસ્થમાનો હુમલો આવવો જેવી અનેક તકલિફો થઈ શકે છે. ખાસ કરીને બાળકો, વૃધ્ધો, ગર્ભવતી મહિલાઓ તથા દર્દીઓને આવા પ્રદૂષિત વાતાવરણથી દૂર રાખવા ખૂબ જરૂરી છે. જો તહેવાર દરમિયાન આવો કોઈ બનાવ બને તો ત્વરીત નજીકના હૉસ્પિટલમાં જઈ સારવાર લેવી અથવા આપના ડૉક્ટરને જાણ કરી આગળની સારવાર મળે ત્યાં સુધી પ્રાથમિક ઉપચાર આપવો. વ્યાયામ, યોગ-આસનો, પ્રાણાયામ કરવાથી આપણાં શરીરને ઘણો ફાયદો મળે છે. વ્યસનોથી દૂર રહેવું જોઈએ.